Hvor lang tid en sak tar avhenger av mange forhold. Det som har betydning i denne sammenheng er blant annet hvor gammel skaden er, om det foreligger Nav-vedtak, om man er ferdig medisinsk utredet, om skadens konsekvenser for yrkeslivet er avklart, om forsikringsselskapet har erkjent ansvar osv. En relativt fersk skade som må utredes kan gjerne ta 2-3 år, noen ganger mer fordi man må vente på Nav og sakkyndige uttalelser. Hvis saken havner i domstolene vil det kunne ta ytterligere tid.